מה שהלך לי לאיבוד
עכשיו אולי אפשר כבר להגיד את זה ברור ; מה שהלך לי לאיבוד לא יחזור אלי יותר ; לא יחזור אלי שלם ; לא יחזור אלי חסר ; אולי יחזור לי בחלום מתגרה ומתחמק ; ישאיר אותי עם לב עצום למחצה ; מה שהלך לי לאיבוד לא לימד אותי שיעור ; טפטף את הנגיף אבל לא את החיסון ; בזבז לי את האור וחיכה בחשכה ; וטרק לי את הדלת אבל השאיר אותה פתוחה ; מה שהלך לי לאיבוד נערם במרחקים ; מכתיב לי את הדופק בתופים בלתי נראים ; מונה את השעות החלולות הנעולות ; מתחפר במצולות העמוקות של הדמעות ; מה שהלך לי לאיבוד יש לו טעם מתכתי ; מערכת חיסונית שתוקפת את עצמה ; זורה חול בעיני שלא אוכל לראות ; את כל מה שממילא לא יכול היה לקרות ; מה שהלך לי לאיבוד נמצא בקצות הזיכרון ; וחוזר בחזרה אל ממלכת השינה ; נצמד אלי תמיד בדקות כבדות שתיקה ; ומשאיר אותי תלויה על סף הנשיקה; 